Source: http://docplayer.fi/1339440-Teollinen-internet-ja-huoltovarmuus.html
Timestamp: 2018-05-20 12:38:51+00:00
Document Index: 5622023

Matched Legal Cases: ['kko ', 'kko ', 'kko ', 'kko ', 'kko ', 'kko ']

Teollinen internet ja huoltovarmuus - PDF
Download "Teollinen internet ja huoltovarmuus"
1 Teollinen internet ja huoltovarmuus 1
3 Teollinen internet ja huoltovarmuus Esiselvitys Huoltovarmuuskeskukselle Siilojen vahtijasta siilojen purkajaksi 3
4 Huoltovarmuudella tarkoitetaan väestön toimeentulon, maan talouselämän ja maanpuolustuksen kannalta välttämättömän kriittisen tuotannon, palvelujen ja infrastruktuurin turvaamista vakavissa häiriötilanteissa ja poikkeusoloissa. 4 Julkaisija: Huoltovarmuusorganisaatio Kirjoittajat: KTT Jarkko Vesa Kuvat: Shutterstock Taitto: Up-to-Point Oy Painopaikka: Multiprint, Helsinki Julkaisuvuosi: 2015 ISBN Teollinen internet ja huoltovarmuus Esiselvitys Huoltovarmuuskeskukselle Siilojen vahtijasta siilojen purkajaksi.
5 sisältö Selvityksen tausta ja tavoitteet...7 Johdatus teollisen internetin maailmaan...8 Esineiden internet (Internet of Things, IoT)...10 Teollinen internet (Industrial Internet, II)...13 Teollisen internetin vaikutukset elektroniikkateollisuuteen...17 Teollinen internet ja RFID...18 Yhteiskunnan turvallisuus, kyberturvallisuus ja teollinen internet...22 Teollisen internetin tarjoamat mahdollisuudet...26 Teollisen internetin haasteet ja uhat...28 Kuluttaja-internet vs. teollinen internet...31 Käytännön toteutusesimerkkejä Teollisen internetin toteutuksia sovellusalueittain...35 Huoltovarmuuden painopistealueet ja teollinen internet...38 Tutkimushankkeet Suomessa...41 Johtopäätökset...42
7 Selvityksen tausta ja tavoitteet Tässä dokumentissa kuvattu Teollinen internet ja huoltovarmuus -esiselvitys on toteutettu touko-kesäkuussa 2014 Huoltovarmuuskeskuksen toimeksiannosta. Toteutuksesta on vastannut kauppatieteiden tohtori Jarkko Vesa. Huoltovarmuuskeskuksen puolelta esiselvityksen tilaajana on toiminut perustuotanto-osasto. Ohjausryhmän puheenjohtajana on toiminut johtaja Jyrki Hakola ja jäseninä infrastruktuuriosastolta varautumispäällikkö, ICT Christian Fjäder ja teknologiapoolin valmiuspäällikkö Peter Malmström. Esiselvityksen tavoitteena oli mm. ymmärtää mikä on teollinen internet ymmärtää teollisen Internetin vaikutukset huoltovarmuuden kannalta (uhat ja mahdollisuudet) ymmärtää teollisen internetin ja kuluttajapuolen esineiden internetin yhteiset piirteet ja tärkeimmät eroavaisuudet arvioida poolien valmiudet hyödyntää tulevat mahdollisuudet ja suojautua uhkilta esitellä teollisen internetin hyödyntämismahdollisuuksia ja sovelluksia yrityksissä saada aikaan keskustelua teollisen internetin tiimoilta huoltovarmuuden näkökulmasta. Esiselvitys pohjautuu eri toimijoiden ja sidosryhmien haastatteluihin (lista haastatelluista henkilöistä liitteessä 1), raportteihin, lehtiartikkeleihin sekä lukuisten seminaarien ja työpajojen esityksiin ja keskusteluihin: Smart Apps in Industry -työpaja SHOK Summit Teollinen internet -seminaari (mukana mm. Cargotec, TeliaSonera, Outotec, KONE, Metso Automation, Konecranes). FISC:n johtoryhmän vierailu Virossa RIA:n ja ECCI:n luona Huoltovarmuusseminaari (HVK) Teollinen internet Suomessa -tutkimuksen julkistus 4.6. (Teknologiateollisuus) Tietoturvasta kyberturvallisuuteen -seminaari 6.6. (HVK). Esiselvityksen toteutuksen kannalta lähtökohta oli mielenkiintoinen. Kuten jäljempänä nähdään, teollinen internet on kuuma aihe niin Suomessa kuin maailmallakin. Toisaalta myös huoltovarmuuden maailmassa puhaltavat uudet tuulet, kun vilja- ja öljyvarastojen vahtimisesta (erään haastatellun näkemys) siirrytään pohtimaan yhteiskunnan kokonaisturvallisuutta ja kyberresilienssiä. Kansallisen strategian linjausten mukaisesti nähdään, että kansallinen kyberturvallisuus ja suomalaisten yritysten menestys ja sitä kautta kansalaisten hyvinvointi ovat yhteydessä keskenään. 7 Selvitystyön kantava ajatus on ollut katsoa uudeksi megatrendiksikin nimettyä teollista internetiä huoltovarmuus-silmälasien läpi linkittämällä yhteen asioita, jotka toisaalta ovat vahvasti esillä teollisen internetin puolella, ja toisaalta ovat tärkeässä roolissa huoltovarmuudelle määriteltyjen tehtävien ja painopistealueiden kanssa.
8 Johdatus teollisen internetin maailmaan Teollinen internet on aihe, joka on levinnyt lyhyessä ajassa yritysmaailman ja poliittisten päättäjien tietoisuuteen. Suomessa teollinen internet nousi terminä vahvasti keskusteluun syksyllä 2013, kun Konecranesin Pekka Lundmark nosti asian esille blogikirjoituksessaan Teollisuuden uudistuminen on suuri mahdollisuus (Toimitusjohtajablogi , Teknologiateollisuus). Teollisen internetin rinnalla puhutaan paljon myös esineiden internetistä (Internet of Things, IoT). Käymme tässä selvityksessä läpi nämä keskeiset termit, joista jopa tutkijat ja analyytikot käyttävät hieman erilaisia määritelmiä. Teollinen internet on aiheena vielä varsin uusi ja siitä kirjoitetaan edelleen vähän verrattuna moniin muihin vastaaviin uusiin ilmiöihin. Yhtenä syynä tähän on, että alan määritelmät ovat vielä varsin väljästi määriteltyjä. Tutkimuslaitos Market-Vision selvitys keväällä 2014 teollisen internetin tilanteesta Suomessa nosti esiin käsitteiden sekamelskan: 8 On syntynyt käsitteet esineiden internet, asioiden ja esineiden verkottuminen sekä teollinen internet. Aiheen ympärille on myös syntynyt varsin kirjava käytäntö eri termien käytöstä ja merkityksestä. Suomenkielisten termien lisäksi käytetään niin englanninkielisiä kuin myös täysin vapaasti käännettyjä termejä, jotka sujuvasti sekoitetaan keskenään. (Internet Of Things ja teollinen internet Suomessa. Markkina- ja tilannekatsaus Market-Visio Oy)
9 Uusien teknologioiden leviämistä seurataan usein Gartnerin ns. hypekäyrän pohjalta. Teollisen internetin kannalta kiinnostavien teknologioiden kehitysvaihetta on havainnollistettu kuvassa 1. 9 Kuva 1. Valittuja teollisen internetin kannalta keskeisiä teknologioita Gartnerin hypekäyrällä kesällä (http://www.gartner.com/newsroom/id/ pohjalta) Gartnerin näkemyksen mukaan esineiden internet (Internet of Things) oli elokuussa 2014 hypekäyrän huipulla. Näin siitäkin huolimatta, että monet esineiden internetin mahdollistavat teknologiat, kuten pilvipalvelut, anturiverkot, NFC ja M2M-palvelut, ovat edenneet käyrällä jo pidemmälle. Varsinaisia epäileviä kommentteja esineiden internetin ja teollisen internetin huimista kasvuluvuista on tullut esiselvityksen aikana varsin vähän vastaan. Lähinnä visioiden toteutumisaikatauluista on esitetty erilaisia arvioita.
10 Esineiden internet (Internet of Things, IoT) Vaikka tässä esiselvityksessä päähuomio on teollisessa internetissä (Industrial Internet), on taustaksi syytä käydä läpi myös sen taustalla oleva laajempi kokonaisuus eli esineiden internet (Internet of Things, IoT). Termin Internet of Things esitteli aikanaan Kevin Ashton, yksi MIT:n Auto-ID Centerin perustajista, luodessaan globaalia standardointia RFID-tunnisteille ja antureille (www.cio. com). Ashtonin ajatus oli, että RFID-tunnisteet toimisivat edullisina ja yksinkertaisina tietokoneina, jotka pystyvät olemaan langattomasti yhteydessä lukijalaitteeseen, joka puolestaan on kiinni internetissä. Näin yritykset saisivat näkyvyyden siihen, missä heidän laitteensa ovat, ja mahdollisesti myös tietoa laitteiden tilasta. Määritelmä ei ole kovin tarkka, joten edelleen tänäkin päivänä on hieman epäselvää, mitä termi Internet of Things oikeastaan tarkoittaa, tai mitkä teknologiat ovat IoT-teknologioita (RFID Journal). RFID-teknologian roolia teollisessa internetissä käydään läpi tarkemmin myöhemmin tässä selvityksessä. 10 Kuva 2. Esineiden internetistä ennustetaan seuraavaa megatrendiä, huom. y-akseli logaritmisella asteikolla. (Lähde: Valuewalk.com koonnut IDC:n, Ericssonin ja Goldman Sachs Global Investment Researchin pohjalta) Investointipankki Goldman Sachs pitää esineiden internetiä kolmantena ja mahdollisesti myös suurimpana mullistuksena internetin kehityshistoriassa. Kuva 2 havainnollistaa IoT:n roolia seuraavana megatrendinä suhteessa PC-laitteiden ja älypuhelinten leviämiseen.
11 Myös esimerkiksi Nokia uskoo verkkoon kytkettyjen laitteiden määrän valtavaan kasvuun: The rapidly evolving world of technology provides the context for Nokia s vision and strategy: now it s about connecting things as well as people, and we expect to see more than 50 billion connected things devices, modules and sensors by Nokia President and CEO, Rajeev Suri (Nokia Capital Markets Day, ) Goldman Sachs jakaa IoT:n viiteen keskeiseen vertikaaliseen sovellusalueeseen: 1. Connected wearable devices 2. Connected homes 3. Connected cities 4. Connected cars 5. The Industrial Internet Teollinen internet nähdään siis IoT:n yhtenä sovelluksena ja käyttötapauksena (www.valuewalk.com). Edellä mainituista viidestä sovellusalueesta Goldman Sachs pitää teollista internetiä tällä hetkellä merkittävimpänä. Avainsana IoT-keskustelussa on things, jolle sana esine on hieman epätarkka käännös. Englanninkielessä sanalla tarkoitetaan usein myös ihmisiä ja eläimiä, ei pelkästään esineitä. Tulevaisuudessa jopa ihmiset voivat verkottua erilaisten esineiden kanssa, esimerkkinä terveydenhoitoon liittyvät laitteet. Yhteenvetona esineiden internetin keskeiset ominaisuudet voidaan kiteyttää esimerkiksi seuraavasti (Telecom Circle, 2014): 11 yhdistää sekä elollisia olioita että esineitä käyttää antureita tiedon keräämiseen tunnistaa, seuraa ja kommunikoi kohteiden kanssa IP-verkon yli. Tyypillisesti mukaan liitetään vielä kerättyä dataa hyödyntävät sovellukset, tietoturvaratkaisut ja analytiikka päätöksenteon tueksi. Anturit voivat käyttää kommunikointiin erilaisia lyhyen kantaman kommunikaatiotapoja ja niissä voi olla myös muita langattomia yhteyksiä, kuten yhteydet mobiiliverkkoon. Yksi tärkeä elementti IoT-ratkaisuissa on osoiteavaruus, koska jokaiselle esineelle ja oliolle, jota halutaan seurata, pitää olla oma, yksilöllinen osoite. IPv6-standardin uuden, jättimäisen osoiteavaruuden myötä olisi nyt teoreettisesti mahdollista määritellä yksilöllinen IP-osoite jokaiselle atomille maanpäällä, mikä kertoo osoiteavaruuden laajuudesta (Telecom Circle, 2014). Taulukkoon 1 on kerätty esimerkkejä erilaisista määritelmistä, mitä Internet of Things (IoT) -käsitteellä tarkoitetaan eri yhteyksissä. Yleisesti käytetty suomennos termille on esineiden internet.
12 Lähde Määritelmä Avainsanat Euroopan parlamentin päätöslauselma 15. kesäkuuta 2010 esineiden internetistä. Termi esineiden internet viittaa yleiseen käsitteeseen esineistä, jotka ovat luettavissa, tunnistettavissa, tavoitettavissa, paikannettavissa ja/tai hallittavissa internetin avulla tietyn välimatkan päästä. esineet luettavissa tunnistettavissa tavoitettavissa paikannettavissa hallittavissa etänä Market-Visio (2014) Asioiden ja esineiden verkottuminen / IoT= Verkottuneet laitteet ja sulautetut järjestelmät, joissa teknologia mahdollistaa laitteen tilojen mittaamisen, niistä viestimisen ja niiden pohjalta toimimisen joko sisä- tai ulkoverkossa. verkottuminen laitteet ja sulautetut järjestelmät laitteen tilojen mittaus sisä- tai ulkoverkko McKinsey (2013) The Internet of Things: Networks of low-costs sensors and actuators for data collection, monitoring, decision making, and process optimization. halvat sensorit datankeruu/monitorointi päätöksenteko prosessioptimointi 12 RFID Journal (2014) [RFID Journal] decided that if a company is reading RFID tags on products, inventory, assets and other items and data is collected and shared with third parties or consumers, then it would be [an IoT story]. luetaan tagejä dataa kerätään /jaetaan kolmansille osapuolille tai kuluttajille yrityksen sisäinen käyttö ei IoT:tä Telecomcircle.com (2014) The Internet of Things (IoT) is a scenario in which objects, animals or people are provided with unique identifiers and the abililty to automatically transfer data over a network without requiring human-to-human or human-to-computer interaction. esineet, ihmiset tai eläimet yksilöllinen tunniste automaattinen tiedon siirto verkon yli Teollisen yrityksen digitalisoitumisen käsikirja. Teknologiateollisuus (2014) Asioiden ja esineiden verkottuminen (Internet of Things): laitteista kerättävän (mittaus) datan siirtämistä, analysointia sekä niiden pohjalta automatisoitua toimintaa sekä suljetussa että avoimissa tietoverkoissa. mittausdatan kerääminen datan siirtäminen datan analysointi automatisoitua toimintaa sisä- tai ulkoverkossa Taulukko 1..Esimerkkejä esineiden internetin (Internet of Things, IoT) määritelmistä Lisämaustetta IoT-keskusteluun tuo Ciscon lanseeraama termi Internet of Everything, joka korostaa yhtiön visiota siitä, että lopulta kaikki verkottuu. Cisco uskoo, että laitteisiin tulee mukaan myös ääni, jolloin tähän saakka hiljaiset esineet alkavat puhua meille (www.cio.com).
13 Teollinen internet (Industrial Internet, II) Termin teollinen internet (Industrial Internet) julkisti amerikkalaisjätti GE, joka näkee teollisen internetin kolmantena teollisena vallankumouksena (Evans, P.C. & Annunziata, M., 2012). Wave 1. Industrial Revolution Machines andfactories that power economics of scale and scope Wave 2. Internet Revolution Computing power and rise of the distributed information networks Wave 1. Industrial Internet Machine-based analytics: physics-based, deep domain expertise, automated, predictive Kuva 3. Teollinen internet kolmantena teollisena vallankumouksena (Evans & Annunziata, 2012 pohjalta) 13 Teollinen internet jaetaan usein eri kerroksiin, joissa alimman kerroksen muodostavat anturit ja ylimmällä tasolla on kerätyn tiedon hyödyntäminen mm. analytiikan keinoin. VTT on jakanut ProIoT-tutkimusohjelmassaan teollisen internetin kolmeen kerrokseen: 1. Information management and analysis, cyber security 2. Connectivity 3. Networked Sensors Market-Visio (2014) on tunnistanut viisi kerrosta: 1. Analytiikka 2. Sovellukset ja palvelut 3. Palvelininfrastruktuuri 4. Verkot ja tiedonsiirto 5. Esineet, sensorit Teollista internetiä on käsitelty varsin laajasti mediassa ja erilaisissa analyytikkoraporteissa, joten emme käytä sen yleiseen läpikäyntiin tässä selvityksessä kovin laajasti palstatilaa. Taulukkoon 2 on koottu muutamia esiselvityksen yhteydessä läpikäytyjä teollisen internetin määritelmiä.
14 14 professori Heikki Ailisto, VTT tj. Pekka Lundmark, Konecranes professori Jukka Manner, Aalto-yliopisto Market-Visio (2014) Teollisen yrityksen digitalisoitumisen käsikirja. Teollisella internetillä tarkoitetaan anturi- ja tietoliikenneteknologioiden sekä kehittyneiden tiedon analysointimenetelmien soveltamista teollisuuden ja palveluiden tuottavuuden parantamiseen ja uusien liiketoimintojen syntymiseen. Usein teollisen internetin käsitteeseen liitetään myös toiminnan digitalisointi laajemmin, esimerkiksi työntekijöiden varustaminen mobiililaitteilla. (Ailiston blogi, Industrial internet means systematically applying sensor, communication and data analysis technologies for improving productivity and creating new business. (Teollinen Internet seminaari) Uusi teknologia on tekemässä mahdolliseksi laitteiden laajamittaisen ja edullisen anturoinnin, mikä puolestaan tekee koneista aivan eri tavalla kuin aiemmin tietoisia omasta tilastaan. Kun laitteet kytketään reaaliajassa verkkoon, avautuu kokonaan uusi mahdollisuuksien maailma teollista tuottavuutta parantavien palveluiden tarjoamiseen. (Lundmarkin Toimitusjohtajablogi , Teknologiateollisuus ry) Industrial Internet is a Use Case. Teollinen internet on B2B-puolen käyttötapaus. (haastattelu ) Teollinen internet = teollisuuden murros, jossa tuotantoa ja tehokkuutta parannetaan lisäämällä älykkyyttä sensoriteknologian, M2M-yhteyksien, teollisuusautomaation kehittymisen sekä reaaliaikaisen tiedonsiirron mahdollistavan ohjelmistokehityksen avulla. (GE: Industrial Internet) Teollisuuden tuotannon ja tehokkuuden parantamista lisäämällä laite- ja järjestelmäkantaan älykkyyttä ohjelmistokehityksen avulla sekä (automatisoidun) päätöksen mahdollistamista reaaliaikaiseen tiedonsiirtoon perustuen. (Teknologiateollisuus 2014) Taulukko 2..Esimerkkejä termin teollinen internet määritelmistä Teollisuuden arvoketjun eri vaiheissa mietitään teollisen internetin pohjalta hyvin erilaisia asioita. Market-Vision Teollinen Internet Suomessa -selvityksen mukaan arvoketjun alkupäässä asiat ovat vielä konkreettisia, kun puhutaan sensoreista ja muusta teknologiasta, mutta loppukäyttäjien päässä ne alkavat olla jo aika abstrakteja ( Teollinen internet on johtamisen kriisi, Tekniikka&Talous ). Teollisen internetin maailmassa pätee sama vanha iskulause kuin aikanaan mobiilialan alkuvaiheissa content is the king. Teollisen internetin ympäristössä sisältö on lähinnä antureilla kerättyä dataa jalostetussa muodossa. Kysymykset, kuten kuka omistaa datan, ja kuka saa sitä käyttää, ovat kuumia aiheita teollisen internetin leviämisen kannalta. Kuvassa 4 GE:n näkemys siitä, miten dataa syntyy, kerätään, jalostetaan ja hyödynnetään teollisessa internetissä. Datan kautta teollinen internet liittyy myös ns. big data ja pilvipalveluihin. Datamäärän suunnaton kasvu tuo analytiikalle uusia haasteita, joita pyritään ratkomaan mm. koneoppimisen avulla.
15 Kuva 4. GE:n näkemyksen mukaan teollisen internetin kulmakivi on data, jota kerätään, analysoidaan ja hyödynnetään käytännön sovelluksissa (Evans & Annunziata, 2012, s. 10) 15 Yhteenvetona teollisesta internetistä voidaan todeta, että alueena se on vielä nuori, vaikka monet perusteknologiat ja sovellusalueet ovat sinällään jo vakiintuneita teollisuuden piirissä. Tämän alueen terminologia on vielä sekavaa ja eri termejä käytetään ristiin. Tutkimuslaitos Market-Vision (2014) on tunnistanut mm. seuraavanlaisia termejä, joita käytetään yleisesti keskustelussa:
16 Termi M2M, machine-to-machine Asioiden ja esineiden verkottuminen, Internet of Things, IoT Teollisuuden internet Teollinen internet Digitalisoituminen Selitys koneiden välinen älykäs viestintä verkottuneet laitteet ja sulautetut järjestelmät, joissa teknologia mahdollistaa laitteen tilojen mittaamisen, niistä viestimisen ja niiden pohjalta toimimisen joko sisä- tai ulkoverkossa Industrie 4.0, Saksassa fokuksessa oleva teollisuustuotannon tehostaminen ICT:n avulla teollisuuden murros, jossa tuotantoa ja tehokkuutta parannetaan lisäämällä älykkyyttä innovatiivisen sensoriteknologian, M2M-yhteyksien, teollisuusautomaation kehittymisen sekä reaaliaikaisen tiedonsiirron mahdollistavan ohjelmistokehityksen avulla (GE Industrial Internet) liiketoiminnan siirtyminen tai laajentuminen sähköisiin kanaviin, sisältöihin ja transaktioihin. Taulukko 3. Epästandardien termistöjen sekamelska (Market-Visio 2014 pohjalta) 16 Käsitteiden epämääräisyys ei ole mikään Suomen erityisongelma, vaan samaa keskustelua käydään globaalisti. Yhteisen näkemyksen syntymistä edistämään perustettiin vuonna 2014 riippumaton organisaatio Industrial Internet Consortium (http://www.iiconsortium.org/), joka pyrkii edistämään teollisen internetin laajaa leviämistä. IIC on määritellyt tavoitteikseen mm. hyödyntää olemassa olevia ja luoda uusia teollisuuden käyttötapauksia ja testausalustoja reaalimaailman sovelluksille tuottaa parhaita käytäntöjä, referenssiarkkitehtuureja, case-kuvauksia ja vaatimuksia standardoinnille helpottamaan teknologioiden käyttöönottoa vaikuttaa internetin ja teollisuusjärjestelmien globaaliin standardointiin fasilitoida avoimia foorumeita ideoiden, käytäntöjen, oppien ja näkemysten vaihtoon rakentaa luottamusta uusia ja innovatiivisia turvaratkaisuja kohtaan. Nämä IIC:n tavoitteet ovat hyviä esimerkkejä tekemisestä, jota myös Suomen teollisen internetin kehittäminen kaipaa. Huoltovarmuuskeskuksella voisi olla oma roolinsa tällaisen yhteistyön edistäjänä. Marraskuussa 2014 käynnistyneellä Finnish Industrial Internet Forum (FIIF) -hankkeella on myös samantyyppiset tavoitteet edistää teollisen internetin leviämistä Suomessa.
17 Teollisen internetin vaikutukset elektroniikkateollisuuteen Teollisen internetin vaikutus elektroniikkateollisuuteen on merkittävä. Mikäli ennusteet teollisen internetin, ja laajemmin esineiden internetin, kehityksestä osuvat edes hehtaarilleen oikeaan, tarkoittaa se huimaa kysynnän kasvua elektroniikkateollisuudelle. Tutkimuslaitos ABI Research ennustaa, että langattomien piirisarjojen (Bluetooth, Wi-Fi, NFC, GPS ja ZigBee) vuosittaiset toimitukset hipovat jo yhdeksää miljardia yksikköä vuoteen 2019 mennessä ( Nearly 9 billion wireless connectivity chipsepts, 2014). Kumulatiivisesti piirisarjojen toimitukset saavuttaisivat kymmenen vuoden jaksolla yli 60 miljardin kappaleen rajan. Tämän kasvun taustalla on uudenlaiset laitteet, joita tulee markkinoille mm. esineiden internetin myötä. Myös anturimarkkinat ovat kasvaneet parin viime vuoden ajan selvästi yli muiden puolijohteiden markkinoiden ja saman trendin uskotaan jatkuvan ( Internet of Things to become biggest mega trend yet, ValueWalk 2014). Vastaavasti myös NFC-kännyköiden toimitukset ovat vahvassa kasvussa. Tänä vuonna NFC-kännyköiden toimitusten uskotaan kasvavan vielä 50 prosenttia lisää, vuosina NFC-kelpoisten matkapuhelinten toimitukset kasvaisivat siten 325 prosenttia ( NFC-enabled cell phones to hit 416 million shipments, NFC-ominaisuus on esineiden internetin palveluiden tärkeä mahdollistaja. 17 Tutkimuslaitos Gartner ennusti joulukuussa 2013, että esineiden internet tulee kasvamaan 26 miljardiin asennettuun laitteeseen vuonna 2020, mikä tarkoittaa lähes kolmikymmenkertaista kasvua vuoteen 2009 verrattuna, jolloin IoT-valmius oli asennettuna noin 0,9 miljardissa laitteessa. Tämä kehitys tulee näkymään IoT-tuotteiden ja -palveluiden kysynnän voimakkaana kasvuna. Huoltovarmuuden näkökulmasta tämä buumi tarjoaisi uusia mahdollisuuksia säilyttää ja vahvistaa entisestään suomalaista elektroniikkateollisuutta.
18 Teollinen internet ja RFID Eräs keskeinen esineiden internetin ja teollisen internetin mahdollistaja on RFID-teknologia (Radio-frequency identification, RFID). Vaikka RFID-ratkaisut ovat olleet käytössä jo vuosikymmeniä, teknologian kehittyminen on mahdollistanut lukemattomia uusia sovelluksia. RFID onkin yksi keskeinen esineiden internetin rakennuspalikka, jonka avulla laitteet ja esineet voidaan tunnistaa ( RFID Makes Internet of Things Come to Life, Machine Design 2014). RFID-tunnisteet ovat langattomia siruja, joiden avulla tuotteet voidaan merkitä automaattista tunnistusta varten. RFID-järjestelmään kuuluvat myös lukulaitteet, joissa on prosessointivoimaa ja muistikapasiteettia sekä yhteydet tietoverkkoihin. Toisin kuin esim. optiseen lukuun perustuvat viivakooditunnisteet, RFID-tunnisteiden lukeminen ei vaadi suoraa näköyhteyttä (line-of-sight). Kuvassa 5 on havainnollistettu RFID-järjestelmien perusrakenne, johon kuuluu RFID-tunniste, RFID-lukija ja taustajärjestelmiä. Lukijan antenni 18 RFIDtunniste RFID-lukija Väliohjelmisto Taustajärjestelmät Tiedonvälittäjä sijaitsee tunnistettavassa kohteessa Sisältää yksilöllisesti koodatun tiedon Lähettää energian tunnisteille Vastaanottaa ja siirtää tunnisteilta tulevan informaation lukijalle Lukee ja kirjoittaa dataa yhteensopivista tunnisteista / tunnisteisiin Antaa tunnisteelle energian tiedonsiirtoon Käsittelee suuren lukijoilta tulevan tiedonmäärän Huolehtii tiedonjaosta Hallinnoi lukijalaitteita Kuva 5. RFID-järjestelmän komponentit (http://www.rfidlab.fi/rfid-tekniikan-perusteet)
19 Teknisesti RFID-tunnisteita on kolme eri tyyppiä (ks. kuva 6): 1. Passiivisissa RFID-tunnisteissa on hyvin rajallisesti prosessointikykyä tai kykyä kommunikoida toisten tunnisteiden kanssa, sillä ne reagoivat ainoastaan lukijalaitteen komentoihin. Passiiviset tunnisteet ovat edullisia ja pienikokoisia, eikä niissä ei tarvita virtalähdettä. 2. Paristotuetuissa RFID-tunnisteissa (battery-assisted passive, BAP) on mukana virtalähde, jonka avulla tunnisteessa oleva suoritin voi toimia. Virtalähde aktivoituu, kun tunniste tuodaan lukijalaitteen lähelle. Näitä tunnisteita käytetään mm. anturisovelluksissa. 3. Aktiivisissa RFID-tunnisteissa on oma virtalähde ja ne lähettävät määräajoin tunnistesignaalin. Ne mahdollistavat pidemmän lukuetäisyyden ja korkeamman tietoturvan. Aktiiviset RFID-tunnisteet Toimintaenergia paristosta Korkeahko hinta Nopea tiedonsiirto Lukuetäisyys yli 100 m Anturisovelluksia Matala vaadittu lukijasignaali Voimakas tunnistellta lukijalle signaali Rajoitettu elinaika Korkea tietoturvataso Passiiviset RFID-tunnisteet Ei omaa virtalähdettä Hyvin pitkä elinaika Pääasiassa tunnistamiseen Edullinen hinta Lukuetäisyys yli 10 m Voimakas vaadittu lukijasignaali Matala tunnisteelta lukijalle signaali Keskinkertainen tietoturvataso Paristotuetut RFID-tunnisteet Paristolla tuettu toiminta Kohtuullinen hinta Anturisovelluksia Matala vaadittu lukijasignaali Lukuetäisyys yli 30 m Matala signaali tunnisteelta lukijalle Parannettu tietoturvataso Tunnisteen hinta kasvaa 19 Tunnisteen toiminnallisuus kasvaa Kuva 6. RFID-tunnisteiden kolme päätyyppiä (http://www.rfidlab.fi/rfid-tekniikan-perusteet) Etätunnistusmaailma sai uutta eloa syksyllä 2014, kun Apple julkisti Apple Pay -palvelunsa, joka pohjautuu NFC (Near Field Communication) -teknologiaan. Kyseessä on lyhyen lukuetäisyyden teknologia, jossa käyttäjä voi käyttää maksu- tai muita palveluita niin, että NFC-tunniste tuodaan hyvin lähelle (maksimi lukuetäisyys säädetty tyypilisesti noin neljään senttimetriin) lukulaitetta. NFC-tunnisteella koskettelemalla voidaan myös kerätä tai välittää tietoa.
20 Matkapuhelinvalmistajat ovat kehittäneet NFC-teknologiaa jo pitkään. NFC-puhelimeen on integroitu RFID-lukija ja -tunniste, mikä mahdollistaa hyvin laajan palveluvalikoiman. Maksamisen ohella liputtaminen (bussi- ym. liput) on tyypilinen NFC:n käyttöalue. NFC on yleistymässä mm. kaupan kassajärjestelmissä. Yhdysvalloissa Apple on törmännyt kaupan ja teleoperaattorimaailman kilpaileviin ratkaisuihin Apple Pay -palvelunsa kanssa, joten seuraava vuosi tulee olemaan mielenkiintoista aikaa NFC-rintamalla ( Retailers are disabling NFC readers to shut out Apple Pay, The Verge, ). 20 Kuva 7. Erilaisia NFC-tunnisteita RFID-tunnisteilla on lukemattomia erilaisia sovellusalueita. Liitteessä 2 on esitelty RFID Labin kokoama lista esimerkkejä RFID-teknologian hyödyntämisestä Suomessa. RFID Lab Finland ry on neutraali ja voittoa tavoittelematon yhdistys, joka edistää Suomessa toimivien yritysten tehokkuutta tunnistusteknologian avulla (www.rfidlab.fi). Entä milloin RFID:stä tulee esineiden internetiä? Alan johtaja julkaisu RFD Journal on linjannut, että jos yrityksellä on käytössä RFID-tunnisteita tuotteissa tai laitteissa, ja dataa kerätään ja jaetaan muiden osapuolten (toiset yritykset tai kuluttajat) kanssa, niin silloin kyseessä on esineiden internet -ratkaisu. Yritysten sisäistä RFID-tunnisteiden käyttöä ei näin ollen lueta IoT- tai teollisen internetin ratkaisuksi.
21 21 Vaikka RFID on ollut pitkään käytössä, sen käyttöä ei ole aiemmin laajemmin säännelty. Regulaatiota ei pidetty kovin tärkeänä, koska lukuetäisyydet olivat lyhyet ja RFID-tunnisteita käytettiin lähinnä yksinkertaisiin merkintä- ja valvontasovelluksiin. Mutta NFC-tunnisteiden (Near Field Communication, NFC) ja esineiden internetin myötä RFID:n käyttöalueet ovat laajentuneet merkittävästi, joten Euroopan Unioni on ottamassa tunnisteita sääntelyn piiriin mm. osana EU:n yksityisyydensuojaa määrittelevää direktiiviä. EU on luonut RFID-merkin, joka tulisi olla näkyvillä joka tuotteessa ja palvelussa, joka käyttää RFID-tunnisteita. Kuluttajilla tulisi myös olla mahdollisuus poistaa RFID-tunniste ostoksesta heti ostotapahtuman jälkeen. ( EU to Boost RFID Use & Privacy, , Etätunnisteiden käyttöön liittyvistä rajoituksista ja velvoitteista puhutaan lisää jäljempänä tässä esiselvityksessä, kun tarkastellaan teollisen internetin mahdollisuuksia ja uhkia.
22 Yhteiskunnan turvallisuus, kyberturvallisuus ja teollinen internet Tämän esiselvityksen kohteena on teollinen internet huoltovarmuuden näkökulmasta. Kuten teollinen internet liittyy taustalla oleviin teknologia- ym. megatrendeihin, huoltovarmuuden keskeiset tavoitteet on määritelty laajemmassa kontekstissa, kuten yhteiskunnan turvallisuusstrategia ja kyberturvallisuusstrategia. Tavoitteet teollisen internetin mahdollisuuksien hyödyntämiselle ja uhkien minimoimiselle on määritelty hyvin selkeästi näissä strategioissa. Yhteiskunnan turvallisuuden näkökulmasta keskeinen tavoite on elintärkeiden toimintojen turvaaminen (Yhteiskunnan turvallisuusstrategia. Valtioneuvoston periaatepäätös ). Käytännössä tähän tavoitteeseen pyritään kolmella tasolla: häiriötilanteisiin varautuminen, häiriötilanteiden hallinta ja kriisistä toipuminen (kuva 8). Turvataan yhteiskunnan elintärkeät toiminnot 22 Varautuminen Häiriötilanteen hallinta Kriisistä toipuminen Kuva 8. Elintärkeiden toimintojen turvaaminen (Yhteiskunnan turvallisuusstrategia, 2010 pohjalta) Yhteiskunnan elintärkeistä toiminnoista teollisen internetin ja huoltovarmuuden näkökulmasta ehkä merkittävin on talouden ja infrastruktuurin toimivuus, mutta myös sisäinen turvallisuus sekä väestön toimeentuloturva ja toimintakyky ovat tärkeitä näkökulmia. Kuten Suomen kyberturvallisuusstrategiassa (Suomen kyberturvallisuusstrategia. Valtioneuvoston periaatepäätös ) on todettu, avoimuus lisää uhkia. Yhteiskunnan lisääntynyt tietointensiivisyys, ulkomaisen omistuksen kasvu ja toimintojen ulkoistaminen, tieto- ja viestintäjärjestelmien keskinäinen integraatio, kaikille avointen tietoverkkojen käyttö sekä lisääntynyt riippuvuus sähköstä ovat asettaneet uudenlaisia vaatimuksia yhteiskunnan elintärkeiden toimintojen turvaamiseksi normaalioloissa, normaaliolojen vakavissa häiriötilanteissa ja poikkeusoloissa. (Suomen kyberturvallisuusstrategia, Valtioneuvoston periaatepäätös )
23 Teollisen internetin keskeinen filosofia on tietointensiivisyys ja eri järjestelmien (tiedonkeruu, tietoverkot, integraatioalusta, sovellukset, analytiikka) integraatio. Mikäli visiot kaikenkattavasta asioiden ja esineiden verkostoitumisesta toteutuvat, asettaa se aivan uudenlaisia haasteita yhteiskunnan kokonaisturvallisuudelle. Vaikka teolliseen internetiin on huoltovarmuuden näkökulmasta helppo yhdistää paljon erilaisia riskejä ja uhkakuvia, on tärkeä tunnistaa myös teollisen internetin tarjoamia mahdollisuuksia. Kybertoimintaympäristö tulee nähdä myös mahdollisuutena ja voimavarana. Turvallinen kybertoimintaympäristö helpottaa yksilöiden ja yritysten oman toiminnan suunnittelua, mikä lisää taloudellista aktiviteettia. Hyvä toimintaympäristö parantaa myös Suomen kansainvälistä houkuttelevuutta investointikohteena. Näiden lisäksi kyberturvallisuus on itsessään uusi ja vahvistuva liiketoiminnan alue. Kansallinen kyberturvallisuus ja suomalaisten yritysten menestys ovat yhteydessä keskenään. (Suomen kyberturvallisuusstrategia, Valtioneuvoston periaatepäätös ) Yhteiskunnan toimivuuden ja turvallisuuden kannalta teollinen internet tarjoaa uudenlaisia mahdollisuuksia toimintojen kehittämiselle, kun laitteiden ja esineiden sijainti ja niiden tila (lämpötila, kosteus, tärinä jne.) on reaaliaikaisesti tiedossa. Tehokkaan analytiikan avulla toimintoja voidaan optimoida automaattisesti ja ihmisten tekemien päätösten pohjalta. Parhaimmillaan teollinen internet tarjoaa reaaliaikaisen tilannekuvan ja auttaa nostamaan yhteiskunnan resilienssiä häiriötilanteiden varalta. 23 Teollinen internet on osa kansallista kyberturvallisuutta, jonka toteutus on puolestaan osa Yhteiskunnan turvallisuusstrategian toimeenpanoa. Teollinen internet on oikein toteutettuna merkittävä mahdollisuus myös huoltovarmuudelle, mutta huonosti toteutettuna uhkaa huoltovarmuuden tavoitteiden toteutumista.